Πολιτική κοινωνικοποίηση στη Δευτεροβάθμια εκπαίδευση: τα σχολικά εγχειρίδια Κοινωνική και Πολιτική Αγωγή και Πολιτική και Δίκαιο
Creators: name: Καριώτου, Ιωάννα Καλλιόπη Ιωάννη
Publisher: name: Aristotle University of Thessaloniki
Year: 2013
Subjects: Αγωγή του πολίτη
Πολιτική ιδεολογία
Στοιχεία πολιτικής ταυτότητας
Citizenship education
Political ideology
Identity elements of the citizen

description: Η παρούσα εργασία μελετά τον άμεσο τρόπο πολιτικής κοινωνικοποίησης στη Δευτεροβάθμια εκπαίδευση και συγκεκριμένα τα σχολικά εγχειρίδια Κοινωνική και Πολιτική Αγωγή (της Γ΄ Γυμνασίου) και Πολιτική και Δίκαιο (της Β΄ Λυκείου). Σκοπός της μελέτης είναι να παρουσιάσει συστηματικά την πολιτική ιδεολογία, τις αξίες, αντιλήψεις και τα πρότυπα που προβάλλονται μέσω των δύο αυτών βιβλίων. Συνοπτικά, μελετάται η ταυτότητα του πολίτη που προωθείται στη Δευτεροβάθμια εκπαίδευση και διερευνώνται τα βασικότερα επιμέρους στοιχεία που αυτή περιλαμβάνει. Η επιλογή διερεύνησης των ερευνητικών ερωτημάτων μέσω των σχολικών εγχειριδίων αιτιολογείται βάσει της άποψης πως οι λειτουργίες τους είναι πολλαπλές όπως και ο σκοπός τους, αφού αυτός εκτός από πληροφοριακός και παιδαγωγικός, είναι και πολιτικός, κοινωνικός, οικονομικός, ηθικός και πολιτισμικός, με την έννοια ότι τα σχολικά βιβλία επιχειρούν να προωθήσουν αντίστοιχες αξίες και στάσεις. Για τη διεξαγωγή της έρευνας αξιοποιήθηκε η μέθοδος της Ποιοτικής Ανάλυσης Περιεχομένου, ώστε να εντοπιστούν τόσο οι έκδηλες όσο και οι λανθάνουσες προθέσεις της πολιτείας για την άμεση κοινωνικοποίηση των μαθητών της Δευτεροβάθμιας εκπαίδευσης. Κατά τη νοηματική επεξεργασία των εγχειριδίων και βάσει των ερευνητικών ερωτημάτων, αλλά και του θεωρητικού πλαισίου της εργασίας προέκυψε συγκεκριμένο επαγωγικό σύστημα κατηγοριών και υποκατηγοριών, ενώ στη συνέχεια επιλέχθηκε το παράδειγμα της ‘πρότυπης δόμησης’ για την ένταξη ανάλογων παραθεμάτων των εν λόγω σχολικών βιβλίων στις κατηγορίες, δηλαδή παραθεμάτων που σχετίζονται με τις αντίστοιχες πολιτικές και κοινωνικές αξίες, αντιλήψεις και πρότυπα που προβάλλουν τα δύο βιβλία. Τα πορίσματα που προέκυψαν από την Ανάλυση Περιεχομένου τέθηκαν προς συζήτηση με την ολοκλήρωση της ερευνητικής διαδικασίας.
description: This dissertation thesis examines the direct mode of civic socialization in Greek Secondary education. Specifically, it examines the textbooks of Social and Citizenship Education (grade C in Junior High School) and of Politics and Law (grade B in High School). The purpose of this study is to present the political ideology, values, perceptions and models displayed by these two textbooks in a systematic way. In summary, citizen’s identity as promoted in Secondary education, as well as the key elements it contains, is examined. The choice of investigating the research questions through the textbooks is justified by the argument that both their function and purpose are multiple; apart from pedagogical and informative, it is also political, social, economic, moral and cultural, since textbooks promote such values and attitudes. Qualitative context analysis was used as a research method in order to identify both the overt and hidden purposes of the state in terms of students’ direct socialization in Secondary education. A certain inductive system of categories and subcategories emerged as a result of the conceptual elaboration of the textbooks and of the theoretical framework of this essay. Subsequently, the paradigm of ‘model structure’ was chosen for the integration of relevant textbooks citations in the abovementioned categories; that is examples related to the relevant political and social values, perceptions and models displayed in these two textbooks. The findings that emerged from the content analysis were to be discussed at the end of the research process.